stanford-oval/wikipedia huggingface dataset:
Linus Högberg
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Yhdysvallat 2018 | jääkiekko |  |
Högberg pelasi alle 20-vuotiaiden MM-kilpailuissa vuonna 2018, jolloin hän voitti hopeaa. Hän pelasi myös World U-17 Hockey Challengessa marraskuussa 2014, jolloin hän voitti pronssia. Yhteensä Högberg on pelannut 23 nuorten ja 11 poikien maaottelua.
Muuta

Högbergin kaksoisveli Pontus pelaa puolustajana Ruotsin neljänneksi korkeimmalla sarjatasolla HockeyTvåan-joukkue Spånga IS:ssä.
Luettelo pyhimyksistä

Pyhä Antonios on yksi pyhimyksistä.
Tämä on (osittainen) luettelo pyhimyksistä. Katolisella kirkolla on virallisen roomalaisen pyhimysluettelon (Martyrologium Romanum) mukaan noin 7 000 autuaaksi tai pyhäksi julistettua pyhimystä. Ortodoksisella kirkolla lukumäärä saattaa olla suurempi.
Joitakin pyhimyksiä

Pääartikkeli: Pyhimys
Seuraavassa on luettelo joistakin pyhimyksistä. Katolisten pyhimysten aiheenmukainen luettelo auttaa löytämään suuren joukon muita virallisia pyhimyksiä.
Pyhä Andreas, apostoli ja Skotlannin suojeluspyhimys
Ansgar, Tanskan suojelupyhimys, "Pohjolan apostoli"
Alfred Suuri, Englannin kuningas (anglikaanit ja ortodoksit)
Pyhä Ambrosius, kirkkoisä
Pyhä Antonius, kristillisen luostarijärjestelmän perustaja
Pyhä Augustinus, kirkkoisä
Pyhä Barbara
Pyhä Basileios Suuri
Pyhä Benedictus
Pyhä Bernard Clairvauxilainen
Pyhä Birgitta, Ruotsin, Euroopan ja leskien suojeluspyhä
Kunnianarvoisa Beda
Pyhä Cyprianus, kirkkoisä
Pyhä Dominicus, astronomien suojeluspyhä
Edith Stein
Eerik Pyhä, Ruotsin kuningas
Elisabet Schönaulainen
Pyhä Florianus, palomiesten suojeluspyhimys
Pyhä Francisco Xavier
Pyhä Franciscus Assisilainen, Italian suojeluspyhimys
Pyhä Gellért, Unkarin suojeluspyhimys
Pyhä Gregorius Suuri
Pyhä Helena, arkeologien ja vaikeiden avioliittojen suojeluspyhimys
Piispa Henrik, Suomen suojelupyhimys
Hildegard Bingeniläinen
Pyhä Ignatios Antiokialainen, piispa ja marttyyri, Antiokian patriarkka, Välimeren alueen itäisten osien sekä Pohjois-Afrikan suojelija
Pyhä Jaakob, apostoli ja Espanjan suojeluspyhimys
Jeanne d'Arc, Orleansin neitsyt sekä Ranskan, vangittujen ja marttyyrien suojeluspyhä
Johannes Damaskoslainen
Pyhä Johannes Khrysostomos
Pyhä Joosef
Pyhä Joosef Anchietan
Katariina Aleksandrialainen
Pyhä Katariina Sienalainen, neitsyt, kirkon opettaja ja Euroopan suojelija
Pyhä Kasimir, Puolan ja Liettuan suojelija
Knud Lavard
Pyhä Kristoforos
Kyrillos ja Methodios, "slaavien apostolit"
Pyhä Lucia
Pyhä Luukas, evankelista
Margareeta Antiokialainen, ortodoksisen kirkon Suurmarttyyri Marina
Unkarin Pyhä Margareta
Neitsyt Maria
Pyhä Martinus, Ranskan suojelija
Maximilian Kolbe
Nikolai II, Venäjän keisari ja muu tsaariperhe (ortodokseilla)
Pyhä Nikolaus
Olavi Pyhä, Norjan kuningas
Pyhä Paavali
Pyhä Patrik, Irlannin suojelupyhimys
Pyhä Pietari
Pyhä Pietarin Béthencourt
Pyhä Pius V
Pyhä Stefanos
Bernadette Soubirous
Pyhä Tapani, Unkarin kuningas ja suojeluspyhimys
Pyhä Ávilan Teresa
Pyhä Jeesus-lapsen Teresa
Pyhä Teresa Kalkuttalainen
Tuomas Akvinolainen
Pyhä Yrjänä, partiolaisten, sotilaiden ja Englannin suojeluspyhimys
Aiheesta muualla

Pyhän Marian seurakunnan pyhimyskalenteri
Tapani Yli-Saunamäki

Tapani Antero Yli-Saunamäki (1948 Keuruu – 5. heinäkuuta 2024) oli entisen Nova Groupin sekä sen tytäryhtiöiden valtioon ja kuntiin liittyvistä yhteiskuntasuhteista vastannut johtaja ja loppuvaiheessa myös yrityksen toimitusjohtaja.
Yli-Saunamäki tuli tunnetuksi vaalirahoituksen järjestelijänä vaalirahoituskohussa vuonna 2008. Häntä epäiltiin talousrikoksista Nova-yhtiöihin kohdistuvassa poliisitutkinnassa. Yli-Saunamäki tuomittiin käräjäoikeudessa kolmen vuoden kuuden kuukauden vankeusrangaistukseen törkeistä velallisen epärehellisyysrikoksista, törkeistä kirjanpitorikoksista, törkeästä lahjuksen antamisesta, lahjuksen antamisesta, rekisterimerkintärikoksesta sekä kirjanpitorikoksesta huhtikuussa 2012. Hän valitti saamastaan tuomiosta hovioikeuteen. Hovioikeus vapautti vangittuna olleen Yli-Saunamäen toukokuun puolivälissä 2012, perustellen vapautusta Yli-Saunamäen vakavalla sairaudella. Hovioikeuden mukaan Yli-Saunamäen vangittuna pitäminen olisi ollut kohtuutonta ennen hovioikeuden käsittelyä.
Yli-Saunamäki toimi Nova Groupin lisäksi Suomen Urheiluliiton, Soder Aviationin ja Jokela Capitalin toimitusjohtajana sekä muun muassa Nokian johtajana. Vuonna 2000 hän toimi Esko Ahon presidentinvaalikampanjan kampanjapäällikkönä. Vuoden 2003 eduskuntavaaleissa Yli-Saunamäki oli ehdolla keskustan listalla saaden 1 509 ääntä.
Yksityiselämä

Yli-Saunamäki opiskeli Helsingin opettajakorkeakoulussa ja erikoistui liikunnanopettajaksi. Hän oli naimisissa ja hänellä on kaksi lasta. Yli-Saunamäki kuoli pitkällisen sairauden seurauksena 5. heinäkuuta 2024.
Otto Julius Nikolai Samuel von Freymann

von Freymann
Otto Julius Nikolai Samuel von Freymann (29. syyskuuta 1849 – 4. tammikuuta 1924 Helsinki) oli suomalainen Venäjän keisarikunnan armeijassa  palvellut kenraalimajuri.
Von Freymannin vanhemmat olivat Venäjän armeijan insinöörijoukkojen kenraalimajuri Rudolf von Freymann ja Elisabet Schwartz ja puoliso vuodesta 1880 Hildur Johanna Neovius, kenraalimajuri Edvard Engelbert Neoviuksen tytär. Von Freymann tuli oppilaaksi H.M. Keisarin paašikouluun Pietariin 1862, korotettiin koulun jälkeen 1867 kamaripaašiksi ja määrättiin vuonna 1868 vänrikiksi ylennettynä Henkivartioväen Hatsinan jääkärirykmenttiin Inkerinmaalle, missä hän palveli vuoteen 1877 asti. Aliluutnantiksi hänet ylennettiin 1870, luutnantiksi 1873 ja alikapteeniksi 1875. Von Freymann suoritti Nikolain yleisesikunta-akatemian kurssin 1872–1875. Turkin sodan alussa hänet komennettiin lyhyeksi ajaksi 16. Mingrelian, H.K.K. Suuriruhtinas Dmitri Konstantinovitšin krenatöörirykmenttiin Kaukasiaan. Alikapteenina hänet määrättiin 1878 Plevnan alueen joukkojen esikuntaan ja edelleen venäläisen itä-armeijan esikuntaan. Kapteeniksi 1878 ylennettynä  hänet määrättiin Bulgariassa olevan venäläisen hallintokomission adjutantiksi ja sitten venäläisen Bulgarian miehitysarmeijan komendanttiesikunnan päälliköksi.
Sodaan jälkeen von Freymann palasi Venäjälle, mutta erosi Venäjän armeijan palveluksesta 1879 ja liittyi Bulgarian ruhtinaskunnan armeijaan. Hän toimi 1880–1884 muun muassa 13. Lovezan druzinan päällikkönä. Venäjälle von Freymann palasi 1884, Venäjän armeijan sotilasopetuslaitosten ylihallinnon palvelukseen. Everstiluutnantiksi 1884 ylennettynä hän tuli Haminan kadettikoulun palvelukseen, aluksi kertaajaksi ja vuodesta 1886 taktiikan, sotalain, hallinto- ja sotahistorian ja käytännön tiedustelun opettajaksi. Hän toimi tehtävässä aina kadettikoulun lakkauttamiseen saakka vuonna 1903. Everstiksi hänet ylennettiin 1887 ja kenraalimajuriksi 1904, sotapalveluksesta hän sai eron 1905. Von Freymann muistetaan myös sotilasmusiikin hyväksi tekemästään työstä. Hän kokosi Venäjän armeijan lähes kaikkien joukko-osastojen kunniamarssit neliosaiseen teokseen, joka ilmestyi Pietarissa vuonna 1903.
Insinööri, liikemies Ernst Felix von Freymann oli Otto Julius Nikolai Samuel von Freymannin ja Hildur Johanna Neoviuksen poika.
Lilius (suku)

Lilius on suomalainen säätyläissuku. Ylä-Satakunnasta lähtöisin olevassa suvussa on esiintynyt sotilaita, valtiomiehiä, liikemiehiä ja professoreita, mutta erityisesti tuomareita ja pappeja. Kulttuurin piirissä tulevat esiin lähinnä kirjallisuuteen liittyvät saavutukset ja lahjoitukset erilaisiin sivistystarkoituksiin. Lilius on yksi Suomen vanhimmista yhä elossa olevista suvuista.
Aiheesta muualla

Kirjapainoalan historiaa Pentti Mattilan blogi. Viitattu 11.5.2019.
Aleko Lilius. Ylen Elävä arkisto.
Kirkkoherra Johannes Henrici Liliusta (1630–1663) ja hänen perhettään esittävä votiivimaalaus Längelmäen kirkossa. Tekijä tuntematon.
Oppenheimer (elokuva)

| Oppenheimer |
| --- | --- |

Ohjaaja:  Christopher Nolan
Käsikirjoittaja:  Christopher Nolan
Perustuu:  Kai Birdin ja Martin J. Sherwinin kirjaan American Prometheus
Tuottaja:   Emma Thomas  Charles Roven  Christopher Nolan 
Säveltäjä:  Ludwig Göransson
Kuvaaja:  Hoyte van Hoytema
Leikkaaja:  Jennifer Lame
Tuotantosuunnittelija:  Ruth De Jong
Pukusuunnittelija:  Ellen Mirojnick
Pääosat:   Cillian Murphy  Emily Blunt  Matt Damon  Robert Downey Jr.  Florence Pugh  Josh Hartnett  Casey Affleck  Rami Malek  Kenneth Branagh 
Valmistustiedot
Valmistusmaa:  Yhdysvallat Yhdistynyt kuningaskunta
Tuotantoyhtiö:   Universal Pictures  Syncopy Inc.  Atlas Entertainment 
Levittäjä:  Universal Pictures
Ensi-ilta:   2023-07-1111. heinäkuuta 2023 (Pariisi)  2023-07-2121. heinäkuuta 2023 (Yhdysvallat)  
Kesto:  180 minuuttia
Alkuperäiskieli:  englanti
Budjetti:  100 miljoonaa dollaria
Tuotto:  956 miljoonaa dollaria
Katsojat:  396 040 (Suomessa)
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Oppenheimer on vuonna 2023 ensi-iltansa saanut yhdysvaltalais-brittiläinen elämäkerrallinen jännityselokuva, jonka on ohjannut ja käsikirjoittanut Christopher Nolan. Elokuva kertoo fyysikko Robert Oppenheimerista, joka johti maailman ensimmäisen ydinaseen kehitystä toisen maailmansodan aikana. Elokuva perustuu Kai Birdin ja Martin J. Sherwinin kirjaan American Prometheus vuodelta 2005. Elokuvan nimiroolia näyttelee Cillian Murphy ja sen muita pääosia esittävät Emily Blunt, Matt Damon, Robert Downey Jr., Florence Pugh, Josh Hartnett, Casey Affleck, Rami Malek ja Kenneth Branagh.
Oppenheimerin ensi-ilta oli Pariisissa 11. heinäkuuta 2023. Elokuvateattereihin se ilmestyi 21. heinäkuuta 2023. Samana päivänä ilmestyi myös Barbie, mikä johti ilmiöön, jota kutsuttiin ”Barbenheimeriksi”. Elokuva on tuottanut 956 miljoonaa dollaria maailmanlaajuisesti, ja se sai positiivisen vastaanoton kriitikoilta. Suomessa elokuva oli vuoden 2023 toiseksi katsotuin yli 395 tuhannella katsojalla.
Oppenheimer palkittiin seitsemällä Oscarilla, ja se sai muun muassa parhaan elokuvan palkinnon. Elokuva sai myös viisi Golden Globe -palkintoa. Se palkittiin parhaana draamaelokuvana sekä parhaasta ohjauksesta, miespääosasta (Murphy), miessivuosasta (Downey Jr.) ja musiikista.
Tuotanto > Kehitys

Robert Oppenheimerista kertovan Kai Birdin ja Martin J. Sherwinin kirjoittaman elämäkertakirjan American Prometheus (2005) julkaisun jälkeen elokuvaohjaaja Sam Mendes oli ollut kiinnostunut sen sovittamisesta elokuvaksi. Hanke ei kuitenkaan ollut koskaan toteutunut ja kirjailijat uskoivat ettei kirjasta tehtäisi koskaan elokuvaa. Vuoteen 2015 mennessä kirjan elokuvaoikeudet omisti liikemies J. David Wargo, joka paloi halusta saada elokuva tuotantoon. Myöhemmin Wargo lensi Hollywoodiin tapaamaan vanhaa ystäväänsä näyttelijä James Woodsia, joka järjesti tapaamisen Charles Rovenin kanssa, joka oli ollut pitkään tuottajana Christopher Nolanin projekteissa. Roven antoi kirjan Nolanille, joka sen luettuaan aloitti elokuvan käsikirjoittamisen.
Nolan käsikirjoitti Oppenheimerin minämuodossa, sillä hän halusi tarinan kerrottuna Oppenheimerin näkökulmasta. Elokuva vuorottelee mustavalkoisten ja värillisten kohtausten välillä; suurin osa elokuvasta koostuu värillisistä kohtauksista, jotka kuvaavat Oppenheimerin subjektiivisia kokemuksia, kun taas mustavalkoiset kohtaukset antavat objektiivisemman kuvan tarinasta eri hahmojen näkökulmasta. Emily Blunt kuvaili käsikirjoitusta ”tunteelliseksi” ja sanoi sen muistuttavan jännityselokuvaa.
Oppenheimer on Nolanin ensimmäinen elokuva sitten Insomnian (2002), jota ei ole tuottanut Warner Bros., sillä yhtiön ja Nolanin välit olivat kiristyneet, kun Nolan ei ollut kannattanut yhtiön päätöstä julkaista elokuviaan samaan aikaan suoratoistopalveluissa ja elokuvateattereissa. Nolan lähestyi hankkeensa tiimoilta muun muassa Sony Pictures-, Universal Pictures-, Paramount Pictures- ja Apple Studios -yhtiöitä, mutta valitsi lopulta Universalin syyskuussa 2021. Tuotannon kerrottiin alkavan vuoden 2022 ensimmäisellä neljänneksellä.
Tuotanto > Kuvaukset

Elokuvan kuvaukset alkoivat 28. helmikuuta 2022 New Mexicossa ja ne kestivät 57 vuorokautta. Lavasteina käytettiin kokonaista 1940-lukulaista kylää, jonka rakentaminen kesti kolme kuukautta. Sisätilakuvaukset Los Alamosissa Oppenheimerin entisessä asunnossa alkoivat 8. maaliskuuta. Elokuvaa kuvattiin myös Institute for Advanced Studyn kampuksella Princetonissa, New Jerseyssä, ja Berkeleyn yliopiston kampuksella Kaliforniassa.
Oppenheimer kuvattiin Imaxin 65 millimetrin ja suuren koon 65 millimetrin yhdistelmänä. Se on lisäksi ensimmäinen elokuva, johon on käytetty Imax-kameroita kuvaamaan mustavalkofilmille, joka kehitettiin elokuvaa varten. Kuvauksissa käytettiin Trinity-ydinkokeen esittämiseen oikeita räjähteitä tietokoneella tehtyjen grafiikoiden sijaan.
Julkaisu

Oppenheimer sai maailmanensi-iltansa Le Grand Rex -elokuvateatterissa Pariisissa 11. heinäkuuta 2023. Elokuvateattereissa sen ensi-ilta oli 21. heinäkuuta 2023. Greta Gerwigin ohjaaman komediaelokuvan Barbie ensi-illaksi ilmoitettiin sama päivämäärä, joten sosiaalisessa mediassa ensi-iltaviikonloppu nimitettiin ”Barbenheimeriksi”.
Elokuvaa esitetään lukuisissa erilaisissa digitaalisissa ja filmiformaateissa. Sen suurin filmikopio on pituudeltaan yli 17,7 kilometriä ja painaa 272 kilogrammaa. Vain 30 teatteria maailmassa esittää elokuvan tässä Imax-muodossa, jonka resoluutio on suunnilleen ”12 K”-tasoa. Suomessa elokuvaa esitetään parhaimmillaan laserprojisoituna digitaalisena Imax-kopiona yhdessä teatterissa.
Oppenheimer keräsi avausviikonloppunaan Suomessa yli 49 480 katsojaa, mikä on vuoden 2023 toiseksi paras tulos Barbien jälkeen, joka sai yli 70 110 katsojaa. Oppenheimer sai myös Yhdysvalloissa vuoden toiseksi parhaan avausviikonlopputuloksen, ja maailmanlaajuisesti elokuva tuotti 174 miljoonaa dollaria.
Vastaanotto

Arvosteluja keräävällä Rotten Tomatoes -sivustolla Oppenheimerin saamista 341 arvosteluista oli myönteisiä 94 prosenttia. Metacritic-sivustolla elokuva sai arvosanan 89/100 perustuen 65 arvosteluun.
Iltalehden Juho Rissanen antoi elokuvalle täydet viisi tähteä ja julisti sen olevan ”mestariteos, jollaisia nähdään nykyään vain harvoin”. Suomen Kuvalehden Kalle Kinnunen arvosteli elokuvan neljän tähden arvoiseksi, ja kuvaili sen olevan ”kummajainen” ja ”vankalla poljennolla etenevä, jännittävä ja palkitseva elokuva”. Myös Helsingin Sanomien Pertti Avola antoi sille neljä tähteä ja sanoi sen muistuttavan Oliver Stonen elokuvaa JFK – avoin tapaus (1991) ”rakenteeltaan ja roolihenkilöidensä laajuudelta”. Myös Hufvudstadsbladetin Krister Uggeldahl antoi elokuvalle neljä tähteä ja luonnehti sitä ”hetkittäin lumoavaksi ja kauttaaltaan kiehtovaksi”. Brittiläisen The Observerin Wendy Ide piti elokuvaa ”suurimmäksi osaksi suurena saavutuksena”, mutta kritisoi sen naishahmojen kuvausta.
Aiheesta muualla

Virallinen sivusto (englanniksi)
Oppenheimer Internet Movie Databasessa (englanniksi)
Oppenheimer Rotten Tomatoesissa. (englanniksi)
Oppenheimer Metacriticissä. (englanniksi)
Broadsheet

Broadsheet on suurikokoinen sanomalehtien formaatti ja se oli pitkään Suomessa yleisin formaatti. Suomessa sen yleisin leveys on 400 millimetriä ja korkeus 560 millimetriä. Suomessa suurista lehdistä enää Turun Sanomat ja Maaseudun Tulevaisuus ovat broadsheet-kokoisia sanomalehtiä, muita käyttäjiä ovat muun muassa Orimattilan Sanomat. Alkuvuoteen 2013 asti myös Suomen suurin sanomalehti Helsingin Sanomat, helmikuuhun 2015 asti Kaleva ja maaliskuuhun 2018 asti Ilkka julkaistiin broadsheetinä. Broadsheetiä pienempi formaatti on tabloidi, ja kolmas formaatti on berliner.
Jotkin broadsheet-lehdet julkaisevat lehden ohessa tabloidin kokoisia lisälehtiä, jotka ovat usein keskittyneet yhteen aiheeseen (kuten urheiluliitteet) tai eivät ole uutispainotteisia (kuten viikkoliitteet). Broadsheetin huono puoli on sen vaatima tila esimerkiksi pöydällä lehteä luettaessa; useat lehdet ovatkin pienentäneet sivukokoaan tai jopa alkaneet julkaista lehteä kummassakin muodossa.lähde?
Historia

Formaatti syntyi vuonna 1712, kun englantilaisille sanomalehdille määrättiin vero, joka laskettiin lehden sivumäärän mukaan: Vero saatiin kierretyksi sivujen määrää pienentämällä ja sivukokoa suurentamalla.lähde? Broadsheetistä kehittyi suurelle yleisölle suunnattu maksullinen painotuote, jossa myyvistä aiheista tehtiin suuria paperiarkkeja. Teemat vaihtelivat päivän puheenaiheiden mukaan ja olivat usein satiirisia. Vain yhdelle puolelle painetuissa arkeissa oli vähän tekstiä mutta paljon kuvia. Arkeille painettuja  kuvia piirtäneistä taiteilijoista tunnetuimpia olivat William Hogarth ja Thomas Rowlandson. Broadsheet ei ilmestynyt säännöllisesti, koska sen kysyntä oli satunnaista ja markkinointitekniikka oli puutteellinen. Sitä myytiin suoraan kirjapainon ovelta.
Broadsheet-kokoisia lehtiä

Maaseudun Tulevaisuus
Turun Sanomat
Eerik

| Eerik |
| --- | --- |
Nimipäivä:   
– suomenkielinen:  18. toukokuuta
– ruotsinkielinen:  –
– ortodoksinen:  18. toukokuuta
Muunnelmia:  Erkki, Eero, Eerikki, Erkka
Vastineita eri kielissä:  Erik, Eric, Eirik, Erich
Nimen alkuperä:  Eiríkr
Infobox OKNimi-testi OK: 
Eerik on pohjoismainen miehen etunimi, suomalainen muunnelma nimestä Erik. Ruotsin, Norjan ja Tanskan Erik-nimisistä kuninkaista käytetään suomen kielessä vakiintuneesti nimimuotoa Eerik.
Suomessa nimi Eerik on Digi- ja väestötietoviraston tietojen mukaan annettu 1900-luvun alusta vuoden 2019 loppuun mennessä 10 327 henkilölle. Nimen suomenkielisiä muunnoksia ovat myös Erkki ja Eerikki.
Tunnettuja Eerikejä > Ruotsin kuninkaita

Nykyisten tietojen mukaan Eerik Voittoisa oli ensimmäinen tämän niminen Ruotsin kuningas. Johannes Magnus kirjoitti kuitenkin 1500-luvulla Ruotsin muinaishistoriaa käsittelevän, nykyisin näennäishistoriana pidetyn teoksen, jonka mukaan Ruotsissa olisi jo aikaisemmin hallinnut muun muassa seitsemän Eerik-nimistä kuningasta. Tämän vuoksi Kustaa Vaasan seuraaja Eerik otti hallitsijana järjestysnumeron XIV, ja myös aikaisemmista Eerik-kuninkaista on siitä lähtien käytetty sen mukaisia järjestysnumeroita.
Eerik Voittoisa, kuningas noin 945–995
Eerik Stenkilinpoika, kuningas 1066
Eerik Pyhä (Eerik IX), kuningas 1156–1160
Eerik Knuutinpoika (Eerik X), kuningas 1208–1216
Eerik Eerikinpoika (Eerik XI), kuningas 1216–1250
Eerik Maununpoika (Eerik XII), kuningas 1339–1359
Eerik Pommerilainen (Eerik XIII), kuningas 1396–1439
Eerik XIV, kuningas 1560–1568
Tunnettuja Eerikejä > Norjan kuninkaita

Eerik Verikirves (Erik I Haraldsson), kuningas 895–954
Eerik Haakoninpoika, kuningas 1000–1015
Eerik II Maununpoika, kuningas 1268–1299
Eerik Pommerilainen, Kalmarin unionin hallitsijana myös Norjan kuningas 1389–1441
Tunnettuja Eerikejä > Tanskan kuninkaita

Eerik I Ejegod, kuningas 1095–1103
Eerik II Emune, kuningas 1134–1137
Eerik III Lam, kuningas 1137–1146
Eerik IV Plovpenning, kuningas 1241–1250
Eerik V Klipping, kuningas 1259–1286
Eerik VI Menved, kuningas 1286–1319
Eerik (VII) Pommerilainen, Kalmarin unionin hallitsijana myös Tanskan kuningas 1396–1439
Tunnettuja Eerikejä > Muita historiallisia Eerikejä

Näistä useimpien etunimi oli oikeastaan Erik tai jokin muu saman nimen muunnelma, mutta suomenkielisessä kirjallisuudessa nimi esiintyy usein myös muodossa Eerik.
Eerik Turenpoika Bielke (k. 1328), ruotsalainen valtaneuvos, diplomaatti ja ritari
Eerik Tuurenpoika Bielke (k. 1511), Viipurin käskynhaltija
Eerik Birgerinpoika (k. 1275), Ruotsin herttua
Eerik Cajanus (1675–1737), Turun katedraalikoulun konrehtori, lääninrovasti, virsikirjan toimittaja ja virsien suomentaja
Eerik Eriksson (1689–1739), suomalainen kersantti ja uskonnollisen liikkeen johtaja
Eerik Kustaa Eurén, Gustaf Erik Eurén (1818–1872), suomalainen opettaja, kirjailija ja kielentutkija
Eerik Fleming (1487–1548), suomalainen valtaneuvos ja laamanni, Suomen käskynhaltija
Eerik Kaarlenpoika Gyllenstierna  (1602–1657), ruotsalainen vapaaherra, maaherra, kenraalikuvernööri, valtaneuvos, hovioikeuden presidentti ja maamarsalkka
Eerik Hare (k. 1627), suomalainen vouti ja käskynhaltija
Eerik Härkäpää (k. 1578), Viipurin piispa 1568-1578
Erik Justander, Eerik Juusti (1623–1678), suomalainen kirkkoherra ja runousopin professori
Eerik Juvelius (1718–1791), suomalainen pappi ja kirjailija
Eerik Krankka (k. 1579), suomalainen talonpoikaispäällikkö
Eerik Lencqvist (1719–1808), suomalainen tiedemies ja pappi
Eerik Maununpoika (1339–1359), Södermalmin herttua
Eerik Olavinpoika, Erik Olsson (1500-luvulla), suomalainen vouti ja lainlukija
Eerik Pakana, ruotsalainen vallantavoittelija vuonna 1066
Eerik Punainen, Eirikur Rauði, Erik Torvaldsson (950–1003), norjalainen viikinki, Grönlannin ensimmäisen skandinaavisen asutuksen perustaja
Eerik Slang (k. 1642), suomalainen kenraalimajuri 30-vuotisessa sodassa, "Ruotsin Leonidas"
Eerik Sorolainen (1546–1625), Turun piispa 1583-1625
Eerik Sveninpoika, Ericus Svenonius (k. 1527), Turun piispa 1523–1527
Eerik Tensikkala (1842–1905), suomalainen kauppias, maanviljelijä ja valtiopäivämies
Eerik Akselinpoika Tott (1415–1481), ruotsalainen valtaneuvos, valtionhoitaja 1475, Olavinlinnan rakennustöiden alkuunpanija
Eerik Trolle (1460–1530), ruotsalainen valtaneuvos ja laamanni, valtionhoitaja 1512
Eerik Juhananpoika Vaasa (1470–1520), ruotsalainen valtaneuvos, Kustaa Vaasan isä
Tunnettuja Eerikejä > Nykyajan Eerikejä

Eerik Dahlgren, Erkki Tamila (1911–2004), suomalainen kestävyysjuoksija ja maastohiihtäjä
Eerik Harju (s. 1998), suomalainen koripalloilija
Eerik Jago (s. 1980), virolainen lentopalloilija
Eerik Kantola (s. 2000), suomalainen jalkapalloilija
Eerik-Niiles Kross (s. 1967), virolainen diplomaatti, turvallisuusalan asiantuntija ja yrittäjä
Eerik Kumari (1912–1984), virolainen lintutieteilijä
Eerik Lagerspetz (s. 1956), suomalainen filosofi
Eerik Pietarinen (s. 1993), ralliautoilija
Eerik Siikasaari (s. 1957), suomalainen basisti
Eerik Wallenius (s. 2006), jalkapalloilija
Tunnettuja Eerikejä > Kuvitteellisia Eerikejä

Eerik Ekholm, televisiosarjassa Salatut elämät
Raid

Wikisanakirjassa on tähän liittyvä sananselitys: .
Raid tarkoittaa seuraavia asioita:
Raid, hyönteismyrkky
RAID, englannin sanoista Redundant Array of Independent Disks, tietotekniikan käsite
Raid, kuvitteellinen henkilö Harri Nykäsen romaaneissa sekä näihin perustuvissa televisiosarjassa ja elokuvissa:
Raid, Nykäsen romaani vuodelta 1992
Raid, Nykäsen romaanien hahmoihin perustuva televisiosarja vuodelta 2000
Raid, televisiosarjaan perustuva elokuva vuodelta 2003
Raid, intialaisen K. S. Gopalakrishnanin ohjaama elokuva vuodelta 1991
The Raid: Redemption, indonesialainen toimintaelokuva
Raid, ruotsalainen metallimusiikkiyhtye
Raid, saksalainen rap-yhtye
Raid, yhtye Tennesseen osavaltiosta Yhdysvalloista
Raid, saksalainen auton ohjauspyöriä valmistava yritys
RAID: World War II, videopeli vuodelta 2017
Raid over Moscow, videopeli vuodelta 1985.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Raid”, voi hakea sivunnimihaulla, laajalla sivunnimihaulla tai tekstihaulla.
2-Oksokvatsepaami

| 2-Oksokvatsepaami |
| --- | --- |


Tunnisteet
IUPAC-nimi:  7-kloori-5-(2-fluorifenyyli)-1-(2,2,2-trifluorietyyli)-3H-1,4-bentsodiatsepin-2-oni
CAS-numero:  49606-44-2
PubChem CID:  93250
Ominaisuudet
Molekyylikaava:  C17H11ClF4N2O
Moolimassa:  370,7286 g/mol
2-Oksokvatsepaami (Sch 15725) on bentsodiatsepiinijohdannainen, joka on yksi pääasiallisista kvatsepaamin aineenvaihduntatuotteista.
Käännös suomeksi
Modula-2

| Modula-2 |
| --- | --- |
Suunnitellut:  Niklaus Wirth
Vaikutteet:  Pascal, Modula
Verkkosivu:  http://www.modula2.org/
Modula-2 on Niklaus Wirthin kehittämä ohjelmointikieli. Wirth suunnitteli kielen 1970-luvulla ja se korjaa eräitä Wirthin aiemman Pascal-kielen puutteita. Eräitä puutteita olivat tuki erillisten moduulien käännöksille ja pääsy alhaisen tason toimintoihin sekä moniprosessointituki. Kieli suunniteltiin Lilith-työasemaprojektia varten.
Muun muassa GCC-kääntäjään on kehitetty Modula-2 tuki.